ASV prezidentu uzskaitījums

Amerikas Savienoto Valstu prezidentu uzskaitījums ir saraksts, kurā iekļauti visi ASV valsts vadītāji. Papildus šīm personām, kas ir bijuši ASV prezidenti kopš 1789. gada, kad stājās spēkā ASV Konstitūcija, attiecīgi ir nosaukti arī ASV viceprezidenti.

Uzskaitījumā numerācija atbilst secībai, kā prezidenti stājās amatā, nevis pēc termiņiem. Tādējādi, ja prezidents bija ievēlēts amatā divas (vai vairāk) reizes pēc kārtas, viņš joprojām ir uzskaitīts tikai vienu reizi. Vienīgais izņēmums ir Grovers Klīvlends, kas bija ASV prezidents divus termiņus, bet šie termiņi nebija pēc kārtas. Līdz ar to viņš bija gan 22., gan 24. ASV prezidents, un, lai gan uzskaitījumā ir uzskaitīti 44 prezidenti, patiesībā bija tikai 43.

Pēc aiziešanas pensijā, nāves vai atstādināšanas uz atlikušo pilnvaru laiku amatā stājās tā brīža viceprezidents, kas arī ir iekļauts šajā uzskaitījumā. Kopā tā ir bijis deviņas reizes. Četri no viņiem, esot amatā, tika nogalināti (Abrahams Linkolns, Džeimss Gārfīlds, Viljams Makinlijs un Džons Kenedijs), bet vēl četri nomira (Viljams Herisons, Zekerijs Teilors, Vorens Hārdings un Franklins Rūzvelts). Devītais prezidents, kura vietā stājās viceprezidents, bija Ričards Niksons, kas 1974. gadā atkāpās no amata.

No 1861. līdz 1865. gadam Amerikas pilsoņu kara laikā Amerikas Valstu Konfederācijas prezidents bija Džefersons Deiviss; viņš nav šajā uzskaitījumā iekļauts.

Vienkāršības labad šis uzskaitījums ir sadalīts trīs daļās:
 no Neatkarības kara līdz Pilsoņu karam (1789—1861)
 no Pilsoņu kara līdz Otrā pasaules kara beigām (1861—1945)
 no Otrā pasaules kara beigām līdz mūsdienām (no 1945. gada)

Pirmajā kolonnā krāsa norāda piederību politiskajai partijai. Krāsu nozīmi var apskatīt uzskaitījuma beigās.

 No Neatkarības kara līdz Pilsoņu karam (1789—1861) 

 Nr. Prezidents Partija Prezidentūra Pilnvaru termiņš Viceprezidents 1 100px Džordžs Vašingtons bez partijas  1. Džons Adamss 50px 2. Vašingtons kļuva par pirmo ASV prezidentu uzreiz pēc Neatkarības kara. Viņš tiek dēvēts par "amerikāņu nācijas tēvu". Tieši Vašingtons, kā armijas virspavēlnieks lielā mērā panāca, ka Jaunās pasaules kolonijas kļuva par neatkarīgu valsti. Viņš ielika stiprus pamatus mūsdienu federālās valdības sistēmai. Viņš ieteica trīskāršu varas sadalījumu starp izpildvaru (prezidents), likumdošanu (kongress) un tiesu varu. 2 100px Džons Adamss Feder.  3. Tomass Džefersons 50px Būdams viceprezidents Vašingtona administrācijā un akadēmiski izglītots jurists, turpināja nostiprināt ASV valdību. Bija ASV vēstnieks Nīderlandē, Britānijā un Francijā, kur viņa darbs vainagojās ar Parīzes līguma parakstīšanu 1783. gadā, kas formāli atzina ASV neatkarību. Viņš izveidoja ASV Jūras kara floti. 3 100px Tomass Džefersons Demokr.-Rep.  4. Ārons Bers 50px 5. Džordžs Klintons 50px Būdams jurists, filozofs, arhitekts, politiķis un rakstnieks varēja sacensties ar renesanses laika gara milžiem. Vēsturē iegājis kā ASV Neatkarības deklarācijas autors un dedzīgs cilvēktiesību aizstāvis. Dokumentāli pierādīts 38 gadus ilgais sakars ar verdzeni Salliju Hemingsu. Viņam bija 5 bērni. Nodevās makšķerēšanai un jāšanas sportam. 4 100px Džeimss Medisons Demokr.-Rep.  6. Džordžs Klintons 7. Elbridžs Gerijs 50px Dibinājis Kongresa bibliotēku — pasaulē lielāko grāmatu krātuvi. Viens no ASV konstitūcijas veidotājiem. Viņa prezidentūras laikā britu karavīri ieņēma un nodedzināja Vašingtonu, tajā skaitā arī Balto namu. 5 100px Džeimss Monro Demokr.-Rep.  8. Denjels Tompkinss 50px 9. Monro vārdu ir ieguvusi politiska doktrīna, kas liedz Eiropas valstīm iejaukties Amerikas kontinenta valstu lietās. Viņa prezidentūras laikā ASV štatu skaits palielinājās no 15 uz 24. 6 100px Džons Kvinsijs Adamss Demokr.-Rep.  10. Džons K. Kelhuns 50px Talantīgs diplomāts, valodnieks un zinātnieks, ASV otrā prezidenta Džona Adamsa dēls. Piedalījies Monro doktrīnas formulēšanā. Pēc prezidentūras viņam bija gara un izcila karjera ASV kongresā. Brīvajā laikā spēlēja biljardu un devās peldēties. Esot peldējis kails Potomakas upē un nēsājis vienu uzvalku 10 gadus. 7 100px Endrū Džeksons Demokr.  11. Džons K. Kelhuns 12. Martins Van Burens 50px Kļuva par varoni 1815. gadā pēc uzvaras pār britu karaspēku kaujā pie Ņūorleānas. Radīja starptautisku skandālu, vajājot seminolu indiāņus Floridā, kas tolaik piederēja Spānijai, bet 1819. gadā kļuva par ASV štatu. Pirms kļuva par prezidentu, bija Tenesī štata tiesnesis. Lai gan bija nogalinājis cilvēku duelī, kopš viņa prezidentūras Baltajā namā darbojas tā saucamais virtuves kabinets, ko veido prezidentam tuvi un ietekmīgi cilvēki. Tiek uzskatīts par Demokrātiskās partijas dibinātāju. 8 100px Martins Van Burens Demokr.  13. Ričards Džonsons 50px Lai gan bez formālas izglītības, kļuva par prasmīgu juristu, iegūstot iesaukas "Rudā lapsa" un "Mazais burvis". Viens no augumā īsākajiem prezidentiem — viņa augums 165. cm. Zaudēja popularitāti, jo neļāva valdībai iejaukties 1837. gada saimnieciskajā krīzē. Vadīja koalīciju, kas vēlāk kļuva par mūsdienu Demokrātisko partiju. Viņa ģimenē bērnu rotaļu biedri bija 2 tīģerēni. 9 100px Viljams Herisons Vigi  14. Džons Tailers 50px Pirmais prezidents, kas miris tikai mēnesi pēc stāšanās amatā. Viņš inaugurācijas laikā saaukstējās, kas viņam bija liktenīgi. Kā ģenerālis veiksmīgi karoja pret britiem 1812. gadā. 10 100px Džons Tailers Vigi  14. vakanta Viņa prezidentūras laikā Teksasa kļuva par ASV štatu. Viņa prezidentūru iedragāja asas cīņas ar kongresu finanšu jautājumos. Viņš ir rekordists starp prezidentiem pēc bērnu skaita — astoņi no pirmās sievas un septiņi no otrās sievas. 11 100px Džeimss Polks Demokr.  15. Džordžs M. Dalass 50px Pēc kara ar Meksiku ASV tika pievienota Arizona, Kalifornija, Kolorādo, Nevada, Ņūmeksika, Jūta un Vaiominga, samaksājot 18,3 miljonus dolāru. Viņa laikā tika iezīmēta ASV robeža ar britu pārvaldīto Kanādu un izveidota federāla rezervju sistēma (nacionālā banka). 12 100px Zekerijs Teilors Vigi  16. Milards Filmors 50px Karavadonis ASV izraisītajā karā ar Meksiku, kurš pavadījis prezidenta amatā tikai gadu. Miris no holeras. 13 100px Milards Filmors Vigi  16. vakanta Prezidentūras laikā ar jaunu sparu uzbangoja strīdi par verdzības jautājumu. 14 100px Frenklins Pīrss Demokr.  17. Viljams R. Kings 50px Turpināja Filmora kompromisu un samierināšanas neveiksmīgo taktiku verdzības jautājumā. 15 100px Džeimss Bjūkenens Demokr.  18. Džons K. Brekinridžs 50px Lai gan spējīgs diplomāts un ASV federālās vienotības atbalstītājs, viņš nespēja novērst Pilsoņu karu starp verdzības piekritējiem un pretiniekiem. Vienīgas prezidents, kas nav bijis precējies.

 No Pilsoņu kara līdz Otrā pasaules kara beigām (1861—1945) 
 Nr. Prezidents Partija Prezidentūra Pilnvaru termiņš Viceprezidents 16 100px Abrahams Linkolns Rep.  19. Hanibals Hemlins 50px 20. Endrū Džonsons 50px Prezidentūras laikā risinājās Pilsoņu karš, kurā pirmie apšaudi sāka dienvidnieki. Tikai piecas dienas pēc kara beigām Linkolns, saukts par "Godīgo Eibu", tika nogalināts atentātā. Viņu uzskata par vienu no dižākajiem ASV prezidentiem, kura godīgums un cilvēcība deva valstij stingru morālu vadību. Linkolna uzrunu, kura tiek saukta par "Getisburgas uzrunu", uzskata par demokrātisko brīvību triumfu. Savā melnajā cilindrā viņš esot nēsājis līdzi finanšu dokumentus un likumprojektu uzmetumus. 17 100px Endrū Džonsons Apvienotie  20. vakanta Viņam trūka Linkolna ietekmes un uzskatu plašuma. Viņa nepopulārie lēmumi noveda pie apsūdzības izvirzīšanas pret Džonsona kongresu. Tikai viena balss glāba Džonsonu no atstādināšanas. Par viņa prezidentūras veiksmi uzskata Aļaskas pirkšanu no Krievijas Impērijas 1867. gadā un Francijas karaspēka izvešanu no Meksikas 1866. gadā. Viņš esot nēsājis uzvalkus, ko piegriezis un šuvis pats. 18 100px Uliss Grānts Rep.  21. Šailers Kolfakss 50px 22. Henrijs Vilsons 50px Iegājis vēsturē kā ASV pilsoņu karā uzvarējušā ziemeļnieku karaspēka pavēlnieks. Spējīgais ģenerālis gan esot bijis naivs un pasīvs politiķis. Nonākot finanšu grūtībās, viņam nācās pārdot savus kara laika zobenus. Smēķējis pa 20 cigāriem dienā un miris no kakla vēža. 19 100px Raterfords Heizs Rep.  23. Viljams E. Vīlers 50px Veiksmīgi vadīja valsts atdzimšanu un iedibināja saimniecisku stabilitāti pēc pilsoņu kara. Cīnījās pret valdības ierēdņu korupciju. 20 100px Džeimss Gārfīlds Rep.  24. Česters Arturs 50px Pavadījis tikai sešus mēnešus prezidenta amatā, Gārfīlds tika nogalināts atentātā. Viņu nošāva kāds neapmierināts ierēdnis, kas reformu dēļ nebija dabūjis kāroto amatu. Esot vienādi labi pratis rakstīt ar abām rokām. 21 100px Česters Arturs Rep.  24. vakanta Viņa administrācijas aso cīņu pret ierēdņu korupciju uzslavējis pat satīriķis Marks Tvens 22 100px Grovers Klīvlends Demokr.  25. Tomass Hendrikss 50px Viens no diviem valsts galvām (otrs ir prezidents D. Tramps), kas vadījis divus termiņus ar pārtraukumu starp tiem. Esot bijis augstas morāles cilvēks, kura vienīgais zināmais pārkāpums ir ārlaulības bērna radīšana. 23 100px Bendžamins Herisons Rep.  26. Levijs Mortons 50px Devītā ASV prezidenta Viljama Herisona mazdēls. Stājās amatā 100 gadus pēc Vašingtona. Viņa laikā valsts budžets pirmo reizi sasniedza vienu miljardu dolāru. 24 100px Grovers Klīvlends Demokr.  27. Edlejs Stīvensons 50px 25 100px Viljams Makinlijs Rep.  28. Gerets Hobārts 50px 29. Teodors Rūzvelts 50px Sakāva Spāniju, anektēja Havaju un Samoa salas un ieveda ASV 20. gadsimtā, padarot to par pasaules lielvaru. Krita no slepkavas lodes pusgadu pēc otrās prezidentūras sākuma. 26 100px Teodors Rūzvelts Rep.  29. vakanta 30. Čārlzs Fērbenkss 50px Viens no populārākajiem ASV prezidentiem. Boksa un laušanas meistars, taču saņēmis Nobela miera balvu par starpniecību Krievijas un Japānas karā. Viņam piedēvē teicienu „runāt maigi, bet nēsāt līdzi lielu rungu”. Aktīvi atbalstījis Monro doktrīnu. Viņa ārpilsētas mājās bija vesels zoodārzs: lauva, hiēna, koijots, pieci lāči, zebra, jenots, papagaiļi un pūces. Reiz medībās viņš atteicies nošaut lāceni — ar mazuli. Drīz pēc tam parādījusies jauna rotaļlieta — plīša lācēni, kurus iesauca par tedijiem. 27 100px Viljams Tāfts Rep.  31. Džeimss Šērmens 50px Vienīgais amerikānis, kas bija gan valsts galva, gan vēlāk Augstākās tiesas priekšsēdis. Spēlējis golfu. Smagākais prezidents, kura svars bija 136 kilogrami. 28 100px Vudro Vilsons Demokr.  32. Tomass Māršals 50px 33. Nobela miera balvas laureāts un viens no Tautu Savienības izveidošanas ierosinātājiem. Būdams pacifists, līdz 1917. gadam nevēlējās iesaistīt ASV Pirmajā pasaules karā. 29 100px Vorens Hārdings Rep.  34. Kelvins Kūlidžs 50px Pirmais žurnālists prezidenta amatā neizcēlās ar tālredzību. Aizstāvēja principu „mazāk valdības biznesā, vairāk biznesa valdībā”. Viņa padomniekus sauca par „pokera kabinetu”, jo viņi kopā ar prezidentu regulāri nodevās šai spēlei. 30 100px Kelvins Kūlidžs Rep.  34. vakanta 35. Čārlzs Doss 50px Atjaunoja diplomātiskos sakarus ar Meksiku un samazināja nacionālo parādu. Straujo saimniecības attīstību nobremzēja 1929. gada Lielā depresija. Viņa laikā Baltajā namā dzīvoja divi pieradināti jenoti. 31 100px Herberts Hūvers Rep.  36. Čārlzs Kērtiss 50px Talantīga inženiera prezidentūru sagrāva Lielā depresija, kad bez darba bija 14 miljoni amerikāņu. 32 100px Franklins Rūzvelts Demokr.  37. Džons Gārners 50px 38. 39. Henrijs Voliss 50px 40. Harijs Trumens 50px Vienīgais prezidents, kas ievēlēts četras reizes ārkārtējos saimnieciskos un politiskos apstākļos. Kopš 1921. gada poliomielīta paralizēts, viņš tomēr iekļuva katra amerikāņa mājā ar radioraidījumiem „Pie kamīna”. Plašā sabiedrisko darbu programma „Jaunais darījums” palīdzēja pārvarēt ekonomisko krīzi. Viens no pret hitleriskās koalīcijas vadītājiem, kas piekāpās Staļinam Jaltas konferencē. Nodevās burāšanai, peldēšanai un pastmarku krāšanai.

 No Otrā pasaules kara beigām līdz mūsdienām (no 1945) 
 Nr. Prezidents Partija Prezidentūra Pilnvaru termiņš Viceprezidents 33 100px Harijs Trumens Demokr.  40. vakanta 41. Albens Bārklijs 50px Viņa prezidentūras laikā tika nomestas atombumbas uz Japānas pilsētām Nagasaki un Hirosimu. Viņš iezīmēja ASV pret komunistisko stāju aukstā kara gados, pieņemot Trumena doktrīnu brīvo tautu atbalstam pret pakļaušanu. Viņa atbalstītais Māršala plāns sekmēja Rietumeiropas valstu saimniecības atjaunošanu. Viņa otrās prezidentūras svarīgākais notikums bija Korejas karš. 1949. gadā tika izveidots NATO. 34 100px Dvaits Eizenhauers Rep.  42. Ričards Niksons 50px 43. Sabiedroto spēku komandieris Otrajā pasaules karā un populārs ģenerāls, taču viduvējs prezidents. Esot bijis labs kulinārs. 35 100px Džons Kenedijs Demokr.  44. Lindons Džonsons 50px Palicis cilvēku atmiņā kā jauneklīgs un apņēmīgs prezidents, kurš stājās pretī padomju Kubas raķešu krīzes laikā 1962. gadā. Viņš noslēdza līgumu par kodolieroču izmēģinājumu izbeigšanu trijās vidēs un ievadīja normalizācijas procesu attiecībās ar Austrumiem, taču krita no slepkavas lodes. Stājoties amatā, viņš aicināja amerikāņus „nejautāt, ko jūsu valsts var izdarīt jūsu labā, bet ko jūs varat izdarīt savas valsts labā”. Viņa laikā tika izveidots ASV Miera korpuss. Par leģendu kļuvusi viņa daudzie ārlaulības sakari. 36 100px Lindons Džonsons Demokr.  44. vakanta 45. Hjūberts Hamfrijs 50px Viņa prezidentūras aizēnoja Vjetnamas karš. Viņa iemīļotā dāvana bijusi elektriska zobu suka. 37 100px Ričards Niksons Rep.  46. Spiro Agņū 50px 47. Džeralds Fords 50px Pirmais līdz šim vienīgais ASV prezidents, kuram nācās atkāpties no amata Votergeitas skandāla dēļ par ielaušanos demokrātu partijas mītnē un cenšanos to noslēpt. Viņa laikā ASV normalizēja attiecības ar Ķīnu. Viņa popularitāti sekmēja ASV astronautu izcelšanās uz Mēness, taču Niksonu aizmēza Votergeitas skandāls. 38 100px Džeralds Fords Rep.  47. Nelsons Rokfellers 50px Kritiķi uzskata, ka viņš bijis labāks futbola spēlētājs nekā prezidents, taču viņa godīgums palīdzēja atjaunot uzticību ASV izpildvarai pēc Votergeitas skandāla. 39 100px Džimijs Kārters Demokr.  48. Volters Mondeils 50px Ideālistam Kārteram prezidenta amatā neveicās, taču ieguvis Nobela miera prēmiju par pūliņiem cilvēktiesību, mieru un demokrātijas uzturēšanā pasaulē. Viņa prezidentūru sagrāva neveiksmīgais mēģinājums atbrīvot ķīlniekus ASV vēstniecībā Teherānā. Prasmīgs galdnieks, kas savās mājās izgatavojis visas mēbeles. 40 100px Ronalds Reigans Rep.  49. Džordžs Herberts Volkers Bušs 50px 50. Viņš aizstāvēja konservatīvus uzskatus politikā un ekonomikā un galu galā panāca padomju impērijas sagrāvi. ASV saimniecība strauji auga, taču palielinājās budžeta trūkums. Viņa laikā ASV uzsāka „zvaigžņu karu” programmu, iebruka Grenādā un bombardēja Lībiju. Būdams profesionāls aktieris, Ronalds Reigans lieliski tika galā ar sava tēla atveidošanu. Bija veikls jātnieks. 41 100px Džordžs Herberts Volkers Bušs Rep.  51. Dens Kveils 50px Viens no vispieredzējušākajiem prezidentiem, jo līdz tam bijis kongresmenis, pārstāvis ANO, republikāņu nacionālās komitejas priekšsēdis, vēstnieks Ķīnā, CIP direktors. Amerikāņi bija vīlušies Buša labējā sociālajā politikā un pat uzvara Persija līča karā liedza Bušam atkārtotu uzvaru vēlēšanās. Golfa un makšķerēšanas cienītājs 42 100px Bills Klintons Demokr.  52. Els Gors 50px 53. Iegājis vēsturē ar Vaitvoteras finansu skandālu un sakaru ar Baltā nama praktikanti Moniku Levinsku, kas gandrīz noveda pie viņa atstādināšanas no amata. Būdams lielisks runātājs un pārliecinātājs, par spīti apsūdzībām ārlaulības sakaros un citos grēkos Klintons tomēr spēja atkārtoti uzvarēt prezidenta vēlēšanās. Viņa laikā kongress pieņēma Ziemeļamerikas brīvās tirdzniecības vienošanos (NAFTA). Viņš centās veicināt Austrumos un Balkānos. No darba un romāniem brīvajā laikā spēlējis golfu. 43 100px Džordžs V. Bušs Rep.  54. Diks Čeinijs 50px 55. Viņa prezidentūru dramatiski ietekmēja 2001. gada 11. septembra terora akti, kas lika pastiprināta rūpes par valsts iekšējo un ārējo drošību. 2003. gada uzbrukums Irākai, kur netika atrasti masu iznīcināšanas ieroči, noveda pie Sadama Huseina režīma gāšanas un paša līdera pakāršanas, taču ne stāvokļa stabilizācijas. ASV vienpusēja politika nopietni sarežģījusi Vašingtonas attiecības ar sabiedrotajiem Eiropā un citviet pasaulē. Golfists un makšķernieks. 44 100px Baraks Obama Demokr.  56. Džo Baidens 50px 57. Pēc pirmā prezidentūras gada Baraks Obama bija zaudējis dažu procentus popularitātes reitingā, tomēr joprojām palika ievērojams Amerikas Savienoto Valstu pilsoņu atbalsts. Kad viņš kļuva par prezidentu, Obamam uzticējās 63% amerikāņu, bet pēc pirmā gada 57%. Popularitātes kritums tika saistīts ar smago ekonomisko stāvokli un ASV administrācijas nespēju tikt galā ar augsto bezdarbu, kas sasniedza 10%. Salīdzinot ar citiem ASV prezidentiem, kuri bija jau nostrādājuši vienu gadu, Baraka Obamas reitings ir zemāks nekā Ronaldam Reiganam, bet augstāks nekā Billam Klintonam. 45 100px Donalds Tramps Rep.  58. Maiks Penss 50px 58. Prezidentūru Tramps sāka kā visnepopulārākais prezidents pēdējos četrdesmit gados un vecākais prezidents amatā stāšanās brīdī. Izcēlies ar pretrunīgi vērtētiem priekšlikumiem, piemēram, Meksikas—ASV mūra celtniecību. Pirmais prezidents, kurš iepriekš nav ticis ievēlēts kādā politiskā amatā. Pret viņu 2019. gadā tika uzsākts impīčments. 2020. gada sākumā ASV Senāts viņu no apsūdzībām attaisnoja. Trampa prezidentūra pārklājās ar globālo COVID-19 pandēmiju un viņa darbība tās ierobežošanā tika vērtēta kā neefektīva. 2020. gada 2. oktobrī tika paziņots, ka pats Tramps saslimis ar COVID-19. Vienīgais ASV prezidents, kuru ASV Kongress divas reizes atstādinājis, bet abas reizes ASV Senāts attaisnojis. 46 100px Džo Baidens Demokr. kopš  59. Kamala Harisa 50px 59. 2021. gada 20. janvārī Džo Baidens tika inaugurēts kā 46. ASV prezidents. Savā inaugurācijas runā, kas ilga 21 minūti, Baidens ieskicēja problēmas, ar kurām viņam bija jācīnās, piemēram, COVID-19 pandēmiju un rasu nevienlīdzību. Viņš kļuva par otro ASV prezidentu, kurš sevi pozicionēja kā katoli, pirmajam esot Džonam F. Kenedijam. 47 100px Donalds Tramps Rep.  60. Džeimss Venss 50px 60. Otrais prezidents, aiz Grovera Klīvlenda, kas vadījis divus termiņus ar pārtraukumiem starp tiem. 78 gadu vecumā viņš kļuva par visvecāko inaugurēto ASV prezidentu, apsteidzot savu priekšteci Džo Baidenu.

 Krāsu nozīme 
 Krāsa Partija Demokrātiskā partija Republikāniskā partija Federālistu partija Demokrātu-republikāņu partija Vigu partija bez partijas

 Skatīt arī 
 ASV prezidentu uzskaitījums pēc vecuma


Kategorija:Prezidentu uzskaitījumi